32005R1084
L 177/19
JURNALUL OFÍCIAL AL UNIUNII EUROPENE
REGULAMENTUL (CE) NR. 1084/2005 AL COMISIEI
din 8 iulie 2005
de modificare a anexelor II, III și V la Regulamentul (CEE) Nr. 3030/93 al Consiliului privind regimul comun aplicabil importurilor unor produse textile originare din țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe (1), în special articolul 19,
întrucât:
(1)
La 1 ianuarie 2005, la expirarea Acordului OMC privind produsele textile și confecțiile, contingentele aplicate importurilor de produse textile și confecții au fost eliminate pentru membrii OMC.
(2)
La 13 decembrie 2004, înainte de liberalizarea contingentelor, Comunitatea a introdus prin Regulamentul (CE) nr. 2200/2004 al Consiliului (2) un sistem de supraveghere pentru 35 de categorii de produse textile vizate de procesul de liberalizare.
(3)
Alineatul (242) din Raportul grupului de lucru pentru aderarea Republicii Populare Chineze (3) (China) la OMC (clauza de salvgardare specifică privind produsele textile) a introdus posibilitatea aplicării unor măsuri de salvgardare specifice privind exporturile chineze de produse textile. Aceasta prevede că, în cazul în care un membru OMC consideră că importurile de produse textile de origine chineză amenință să împiedice, prin dezorganizarea pieței, desfășurarea normală a comerțului cu aceste produse, membrul OMC poate solicita consultări cu China în vederea atenuării sau evitării unei astfel de dezorganizări a pieței.
(4)
Prin Regulamentul (CE) nr. 138/2003 (4), Consiliul a inserat articolul 10a în Regulamentul (CEE) nr. 3030/93 pentru a transpune alineatul (242) din Raportul grupului de lucru în legislația comunitară.
(5)
La 6 aprilie 2005, Comisia a adoptat orientările privind aplicarea articolului 10a din Regulamentul (CEE) nr. 3030/93 cu privire la clauza de salvgardare specifică produselor textile (orientări).
(6)
Comisia Europeană a solicitat și a avut consultări cu China, în conformitate cu alineatul (242) din Raportul grupului de lucru pentru aderarea Chinei la OMC și în conformitate cu articolul 10a din Regulamentul (CEE) nr. 3030/93 pentru categoriile de produse cu privire la care se considera că importurile originare din China amenință să împiedice, prin dezorganizarea pieței, desfășurarea normală a comerțului. Aceste consultări s-au încheiat la 10 iunie 2005 și au permis găsirea unei soluții reciproc avantajoase pentru 10 categorii de produse. Rezultatul consultărilor se regăsește în Memorandumul de înțelegere privind exportul unor produse textile și confecțiilor chinezești către Uniunea Europeană, încheiat între Comisia Europeană și Ministerul Comerțului al Republicii Populare Chineze din aceeași dată.
(7)
Memorandumul de înțelegere reglementează importurile în Comunitate originare din China pentru următoarele 10 categorii de produse: categoria 2 (țesături din bumbac), categoria 4 (tricouri), categoria 5 (pulovere), categoria 6 (pantaloni), categoria 7 (bluze), categoria 20 (lenjerie de pat), categoria 26 (rochii), categoria 31 (sutiene), categoria 39 (lenjerie de masă și de bucătărie) și categoria 115 (fire de in sau de ramie). Codurile vamale corespunzătoare sunt prezentate în anexa I la Regulamentul (CEE) nr. 3030/93.
(8)
Comisia consideră că din cauza existenței sau amenințării cu dezorganizarea pieței, importurile de origine chineză a acestor categorii împiedică desfășurarea normală a comerțului în sensul alineatului (242) din Raportul grupului de lucru pentru aderarea Republicii Populare Chineze la OMC și în conformitate cu articolul 10a din Regulamentul (CEE) nr. 3030/93, din următoarele motive.
(9)
Importurile din categoria 2 (țesături din bumbac) originare din China au crescut în volum cu 71 % în primele patru luni ale anului 2005, în comparație cu aceeași perioadă a anului 2004. Această creștere aduce importurile din această categorie la 124 % din nivelul de alertă menționat în orientări (nivelul de alertă). Importurile din această categorie, din toate țările, au crescut ușor, cu 4 %, în aceeași perioadă. Cu toate acestea, prețul mediu al importurilor de origine chineză a scăzut cu 21 % (conform datelor de supraveghere a importului), mult mai rapid decât prețul mediu al altor țări (-2 % conform datelor Eurostat pentru perioada ianuarie-martie). Situația este mult mai acută în ceea ce privește importurile de produse de la subcategoria 2A (țesături tip „denim”), având în vedere că în primul trimestru din 2005, importurile din China au crescut cu 102 % în comparație cu aceeași perioadă a anului 2004, în timp ce importurile totale au crescut cu 15 % iar prețurile unitare medii au scăzut cu 20 %.
(10)
Importurile din categoria 4 (tricouri) originare din China au crescut în volum cu 199 % în primele patru luni ale anului 2005, în comparație cu aceeași perioadă a anului 2004. Această creștere aduce importurile din această categorie la 197 % din nivelul de alertă. Importurile din această categorie, din toate țările, au crescut cu 24 % în aceeași perioadă. Prețul mediu al importurilor de origine chineză a scăzut cu 37 %.
(11)
Importurile din categoria 5 (pulovere) originare din China au crescut în volum cu 530 % în primele patru luni ale anului 2005, în comparație cu aceeași perioadă a anului 2004. Această creștere aduce importurile din această categorie la 194 % din nivelul de alertă. Importurile din această categorie, din toate țările, au crescut cu 14 % în aceeași perioadă. Prețul mediu al importurilor de origine chineză a scăzut cu 42 %.
(12)
Importurile din categoria 6 (pantaloni) originare din China au crescut în volum cu 413 % în primele patru luni ale anului 2005, în comparație cu aceeași perioadă a anului 2004. Această creștere aduce importurile din această categorie la 312 % din nivelul de alertă. Importurile din această categorie, din toate țările, au crescut cu 18 % în aceeași perioadă. Prețul mediu al importurilor de origine chineză a scăzut cu 14 %.
(13)
Importurile din categoria 7 (bluze) originare din China au crescut în volum cu 256 % în primele patru luni ale anului 2005, în comparație cu aceeași perioadă a anului 2004. Această creștere aduce importurile din această categorie la 207 % din nivelul de alertă. Importurile din această categorie, din toate țările, au crescut cu 4 % în aceeași perioadă. Prețul mediu al importurilor de origine chineză a scăzut cu 30 %.
(14)
Importurile din categoria 20 (lenjerie de pat) originare din China au crescut în volum cu 158 % în primele patru luni ale anului 2005, în comparație cu aceeași perioadă a anului 2004. Această creștere aduce importurile din această categorie la 107 % din nivelul de alertă. Importurile din această categorie, din toate țările, au crescut cu 6 % în aceeași perioadă. Prețul mediu al importurilor de origine chineză a scăzut cu 34 %.
(15)
Importurile din categoria 26 (rochii) originare din China au crescut în volum cu 219 % în primele patru luni ale anului 2005, în comparație cu aceeași perioadă a anului 2004. Această creștere aduce importurile din această categorie la 212 % din nivelul de alertă. Importurile din această categorie, din toate țările, au crescut cu 1 % în aceeași perioadă. Prețul mediu al importurilor de origine chineză a scăzut cu 2 % conform sistemului de supraveghere. Cu toate acestea, cifrele efective Eurostat pentru primul trimestru indică o scădere importantă a prețurilor de 42 %.
(16)
Importurile din categoria 31 (sutiene) originare din China au crescut în volum cu 110 % în primele patru luni ale anului 2005, în comparație cu aceeași perioadă a anului 2004. Această creștere aduce importurile din această categorie la 145 % din nivelul de alertă. Importurile din această categorie, din toate țările, au crescut cu 6 % în aceeași perioadă. Prețul mediu al importurilor de origine chineză a scăzut cu 37 %.
(17)
Importurile din categoria 39 (lenjerie de masă și de bucătărie) originare din China au crescut în volum cu 64 % în primele patru luni ale anului 2005, în comparație cu aceeași perioadă a anului 2004. Această creștere aduce importurile din această categorie la 110 % din nivelul de alertă. Importurile din această categorie, din toate țările, au crescut cu 10 % în aceeași perioadă. Prețul mediu al importurilor de origine chineză a scăzut cu 39 %.
(18)
Importurile din categoria 115 (fire din in sau ramie) originare din China au crescut în volum cu 55 % în primele patru luni ale anului 2005 în comparație cu aceeași perioadă a anului 2004. Această creștere aduce importurile din această categorie la 150 % din nivelul de alertă. Importurile din această categorie, din toate țările, au crescut cu 40 % în aceeași perioadă. Prețul mediu al importurilor de origine chineză a rămas stabil (a crescut cu 3 % conform cifrelor din sistemul de supraveghere sau a rămas neschimbat conform Eurostat). Cu toate acestea, trebuie remarcat că prețul unitar mediu al importurilor de origine chineză este mai puțin de jumătate decât cel practicat de producătorii Comunității.
(19)
Nivelurile de import pentru produse textile și confecțiile provenind din China și alte aranjamente de punere în aplicare prevăzute în memorandumul de înțelegere trebuie să fie transpuse în Regulamentul (CEE) nr. 3030/93.
(20)
Articolul 27 din anexa III la Regulamentul (CEE) nr. 3030/93 trebuie modificat pentru a detalia dispozițiile privind transmiterea datelor de către statele membre în cadrul sistemului de supraveghere statistică a posteriori pentru anumite produse textile.
(21)
Prin urmare, Regulamentul (CEE) nr. 3030/93 trebuie modificat în consecință.
(22)
Regulamentul intră în vigoare în a treia zi de la data publicării, pentru a asigura punerea rapidă în aplicare a memorandumului de înțelegere.
(23)
Măsurile prevăzute de prezentul regulament sunt conforme cu avizul Comitetului pentru textile instituit prin articolul 17 din Regulamentul (CEE) nr. 3030/93,
ADOPTĂ PREZENTUL REGULAMENT:
Articolul 1
Anexele II, III și V la Regulamentul (CEE) nr. 3030/93 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 iulie 2005.